[{"text_idx": "#000006", "text": "Paisaietako soinuak \u2013 Hasia da bidaia...Paisaietako soinuak \u2013 ArtzePaisaietako soinuak \u2013 AzpeguiPaisaietako soinuak \u2013 LuzaidePaisaietako soinuak \u2013 Oroz beteluPaisaietako soinuak \u2013 Sorogain"}, {"text_idx": "#000008", "text": "Luzaide Nafarroa Behereko mugan berean dago, ibar mehar eta malkartsuan, oihanetan bildua eta hamaika errekak gurutzatua. Mugaldeko izaera du, eta hori ederki nabari da geografian, bai eta biztanleen (400etik goiti) bizitzan eta kulturan ere. Luzaidarrek ederki eutsi diete aitzinekoengandik jasotako kulturaren adierazpenik garrantzitsuenei."}, {"text_idx": "#000009", "text": "Herrian gerra ekintza aunitz izan dira mendez mende, hala nola 1795. urteko Konbentzio Gerra edota Orreagako Gudua, 711n gertatua, La Chanson de Roland elezaharrean bildua. Bertzalde, erromes jario izugarriak zeharkatu du herria Erdi Arotik honat, eta egun ere bai, Frantziako Donejakue Bideari jarraiki. Luzaide, halaber, Europako hegazti migratzaileen pasabide nagusietako bat da, eta herritarren artean, arras errotua dago uso ehiza. Dena dela, bertze gauza batek famatu du egiazki Luzaide, hots, hemengo ondare immaterialaren barneko dantzek, Nafarroako dantzarik deigarrienen eta zaharrenen artean baitaude. Bolant dantzak dira, alegia."}, {"text_idx": "#000010", "text": "Luzaidez mintzatzea Bolantez mintzatzea da. Dantzari ospetsuak dira eta Nafarroako dantzarik zaharrenetako bat ematen dute Aste Santuan. Badira era aunitzetako pertsonaiak, dotore eta koloretsu jantzirik, zetazko xingolak dilindan. Bolanten eguna Luzaideko ikur nagusia da, baita herritik kanpo ere. Izan ere, urtero, gorriak, zapurrak, makilariak edota ziratepekoak aritzen dira dantzan karrikaz karrika. Dantzen artean, jauziak, bolant-iantzak edo kalapita-iantzak aipatu behar dira, baina atzendu gabe, ohi denez, makilari iaioak makila airerat botatzen duela. Besta handia da zinez, hunkigarria. 2012 urtetik honat, Kultur Intereseko Ondasun izendaturik dago."}, {"text_idx": "#000012", "text": "Luzaideko dermioa zabal-zabala da zinez, paisaia mota aunitz daude, eta herriko auzoak harat-honat daude barreiaturik. Horrenbertzez, ibilbide aunitz egin ditzakegu bide eta bidexketan barna, auzo, zelai, oihan, baserri eta borden artean. Ibilbide haietako aunitz seinale bidez daude markatuak, betiere Gaindola, Gainekoleta eta bertze auzo batzuetatik abiaturik. Hamaika baserri ikusiko ditugu gure ibilian, Nafarroa Behereko herrien antzeko arkitektura moldean eraikiak. Halaber, Pirinioetako erromatar galtzadaren aztarnak ikusiko ditugu, bai eta historiaurreko harri megalitiko aunitz ere, tokiak mendez mende izan duen garrantziaren erakusgarri."}, {"text_idx": "#000013", "text": "Apartamentu eraiki berriak, hiriko erosotasun guztiekin baina landa-eremuaren erdian. Haietako bakoitzak bere berokuntza dauka, telebista, irratia, DVDa, Internet konexioa, wifia doan eta, batez ere, ikuspegi zoragarriak Pirinioetara eta Frantziara."}, {"text_idx": "#000014", "text": "300m2-ko baserri zaharberritua da, bi solairukoa, Luzaidetik kilometro batera. Leku zoragarrian, naturaren erdian."}, {"text_idx": "#000016", "text": "Liluragarri zaizkigu Nafarroako Pirinioak, gure paisaiak, gure oihanak gure ibaiak, hango jendeak oro. Maitasunez zaintzen dugu gure arbasoengandik jasotako natur eta kultur ondare guztia. Landa-eremuko bizimoldea aukeratu eta horixe jarri nahi dugu zuen eskura, gure landetxe sortaren bidez, guztiak ere ingurune paregabeetan kokatuak.\nDastatu paradisu berdeon lilura, denbora pausatua baita, eta utzi zuen gogoa dantzan hemengo bazterretan."}, {"text_idx": "#000017", "text": "Reyno de Navarra turismoak finantzatzen duen webgunea"}]